Diari Oficial de la Generalitat Valenciana


Sumari del DOGV 4443, del 19-02-2003 (2003/1574)

ORDE de 30 de gener de 2003, de la Conselleria de Cultura i Educació, per la qual es concedix l'autorització d'obertura i funcionament a diversos centres docents privats de nova creació que s'especifiquen en l'annex.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4443

Data del DOGV
:   19-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1574


Data del document
:   30-01-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Picassent
    * Castelló de la Plana
    * centre d'ensenyament
    * ensenyament privat

ORDE de 30 de gener de 2003, de la Conselleria de Cultura i Educació, per la qual es concedix l'autorització d'obertura i funcionament a diversos centres docents privats de nova creació que s'especifiquen en l'annex. [2003/1574]
  
Els expedients han sigut incoats a instància dels representants de la titularitat dels centres de nova creació, que sol·liciten l'autorització d'obertura i funcionament per als ensenyaments que s'especifiquen en l'annex.
  
La Direcció General de Centres Docents ha declarat, per resolucions individualitzades per a cada centre, l'adequació de les instal·lacions proposades, quant a espais educatius es referix, a allò disposat en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris; i en el Reial Decret 777/1998, de 30 d'abril (BOE de 08.05.98) pel qual es desenrotllen determinats aspectes de l'ordenació de la Formació Professional en l'àmbit del sistema educatiu.
  
Cada expedient inclou informe favorable de la Unitat Tècnica de Construccions i l'informe favorable de la Inspecció Educativa, o, si s'escau, el compromís d'aportar la relació de professors i titulacions respectives abans de l'inici de les activitats educatives corresponents.
  
Vistos la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, el Reial Decret 777/1998, de 30 d'abril (BOE de 08.05.98) pel qual es desenrotllen determinats aspectes de l'ordenació de la Formació Professional en l'àmbit del sistema educatiu, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament dels centres docents privats de nova creació que s'especifiquen en l'annex, atenent les característiques, ensenyaments i capacitat màxima que s'hi assenyalen.
  
Segon
  
La Direcció Territorial de Cultura i Educació corresponent establirà en el termini màxim de dos mesos i mitjançant resolució, el centre públic al qual els centres privats quedaran adscrits administrativament.
  
DISPOSICIÓ ADDICIONAL PRIMERA
  
Els centres que no hi han aportat la relació de professors i les titulacions respectives hauran de fer-ho davant la Direcció Territorial de Cultura i Educació corresponent, que l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents.
  
La posada en funcionament dels centres quedarà ajornada fins al compliment del que es disposa en este apartat.
  
DISPOSICIÓ ADDICIONAL SEGONA
  
Els centres han de complir el que es disposa en l'article 6 del Reial Decret 1.004/1991, de 14 de juny (BOE de 26.06.91), i en el Decret 193/1988, de 12 de desembre (DOGV de 02.02.89), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
DISPOSICIÓ ADDICIONAL TERCERA
  
El que es disposa en la present orde donarà lloc a les corresponents inscripcions en el Registre de Centres Docents de la Comunitat Valenciana.
  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs de reposició o plantejar directament un recurs contenciós administratiu en els terminis i davant els òrgans indicats a continuació:
  
a) El recurs de reposició davant el conseller de Cultura i Educació en el termini d'un mes des de l'endemà de la notificació o publicació, segons corresponga.
  
b) El recurs contenciós administratiu davant el Tribunal Superior de Justícia de la Comunitat Valenciana en el termini de dos mesos des de l'endemà de la notificació o publicació, segons corresponga.
  
València, 30 de gener de 2003
  
El conseller de Cultura i Educació
  
MANUEL TARANCÓN FANDOS
  
ANNEX
  
Denominació genèrica del centre: centre privat de Formació Professional Específica
  
Denominació específica del centre: Inforlingua Center, SL
  
Titular: Inforlingua Center, SL, CIF: B-46994174
  
Domicili: c/ Marqués de Dosaigües, 38-42, baix
  
Localitat: Picassent. CP 46295
  
Província: València
  
Codi: 77071926
  
Ensenyaments i capacitat màxima que s'autoritza:
  
Cicles Formatius:
  
- Família Informàtica:
  
\* 2 unitats del cicle superior d'Administració de Sistemes Informàtics, amb 60 llocs escolars, en doble torn (un curs al matí amb 30 llocs escolars i un altre a la vesprada amb 30 llocs escolars).
  
\* 2 unitats del cicle superior de Desenrotllament d'Aplicacions Informàtiques, amb 60 llocs escolars, en doble torn (un curs al matí amb 30 llocs escolars i un altre a la vesprada amb 30 llocs escolars).
  
- Família Comerç i Màrqueting
  
\* 2 unitats del cicle superior de Comerç Internacional, amb 40 llocs escolars, en doble torn (un curs al matí amb 20 llocs escolars i un altre a la vesprada amb 20 llocs escolars).
  
\* 2 unitats del cicle superior de Gestió Comercial i Màrqueting, amb 40 llocs escolars, en doble torn (un curs al matí amb 20 llocs escolars i un altre a la vesprada amb 20 llocs escolars).
  
Denominació genèrica del centre: Centre Privat de Formació Professional Específica
  
Denominació específica del centre: Dany II, C.B.
  
Titular: Julia Mateu Oliver, Ramón Gauxax Mateu i Mª Pilar de la Puerta Cano
  
Domicili: c/ República Argentina, 2-4
  
Localitat: Castelló de la Plana. CP 12836
  
Província: Castelló
  
Codi: 04138562
  
Ensenyaments i capacitat màxima que s'autoritza:
  
Cicles Formatius:
  
- Família Imatge Personal